b'\n_START_ARTICLE_\nAbeceda demokracije\n_START_PARAGRAPH_\nAbeceda demokracije, poznata jo\xc5\xa1 i kao Abeceda demokracije - Abeceda, politi\xc4\x8dka je stranka u Republici Hrvatskoj, osnovana 1995. godine, u Kupincu kraj Zagreba._NEWLINE_Abeceda demokracije djeluje od 1995. godine pod nazivom Hrvatska gra\xc4\x91ansko selja\xc4\x8dka stranka. Od 2004. godine ovom nazivu dodaje prefiks "Abeceda demokracije", a na petom Saboru stranke u lipnju 2007. dobiva dana\xc5\xa1nji naziv Abeceda demokracije - Abeceda. Stranka je ustrojena u ve\xc4\x87ini hrvatskih \xc5\xbeupanija, a \xc4\x8dlanstvo, koje je 1997. iznosilo 716 ljudi, do 2009. godine naraslo je na malo vi\xc5\xa1e od 6 000. Predsjednik stranke je Stjepan Vujani\xc4\x87 koji je odre\xc4\x91ene simpatije u javnosti skupio kada je u predizbornoj emisiji 2011. godine rekao da \xc4\x87e oni "najmanje krasti". Za sebe ka\xc5\xbeu da su moderna stranka koja "prvenstveno predstavlja srednji sloj gradskog i seoskog stanovni\xc5\xa1tva, u nastojanju da Hrvatska postane razvijena i demokratski ustrojena dr\xc5\xbeava". Istodobno se pozivaju na politi\xc4\x8dku ba\xc5\xa1tinu Stjepana Radi\xc4\x87a._NEWLINE_Adresa sjedi\xc5\xa1ta stranke je Polji\xc4\x8dka 13, Zagreb.'